La Penya el Coet organitza un nou curs per a obtenir el CRE
2025-07-24

Dissabte que ve 14 de gener, l’aula de formació de la Policia Local de Burjassot acollirà el desenvolupament d’un nou curs organitzat i impartit per la Penya El Coet del municipi per a obtenir el Curs de Consumidors Reconeguts com a Experts (CRE). Un curs que capacita a les persones que ho superen a poder participar en els esdeveniments en el qual s’use material pirotècnic, tals com la despertà, passejà, cordà o correfocs.

La jornada es desenvoluparà de 8 a 14 hores i les persones que vulguen participar en el mateix hauran d’acudir proveïts d’una fotocòpia del DNI i abonar 10 euros en concepte de taxes i despeses. El curs està obert tant a fallers com a no fallers de Burjassot.

En el cas que es vulga, una vegada obtingut el CRE, participar en la Burjadespertà del pròxim diumenge 12 de març, s’haurà de comunicar als formadors del curs que els indicaran el procediment a seguir per a poder participar en la mateixa.

Per a sol·licitar informació sobre la jornada pot enviar-se un correu electrònic a cursoscrepenyaelcoet@gmail.com.